Държавен вестник, бр. 5, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  5
незаконосъобразните актове за ново обсъжда­
не в общинския съвет или да ги оспори пред 
съответния административен съд; 
б) може да отменя незаконосъобразни актове 
на кметовете на общини, освен ако в закон е 
предвидено друго, в 14-дневен срок от получа­
ването им или от сезирането му;
6. осигурява спазването на законността на 
територията на областта и осъществява ад­
министративен контрол по изпълнението на 
административните актове;
7. осъществява връзка с териториалните 
звена на централната администрация на изпъл­
нителната власт на територията на областта;
8. координира и контролира изпълнението 
на актовете и действията на ръководителите на 
териториални звена на централната администра­
ция на изпълнителната власт на територията 
на областта;
9. координира и контролира дейността на 
териториалните звена на министерствата и 
на другите административни структури, които 
осъществяват административно обслужване на 
територията на областта, независимо от тяхната 
йерархична подчиненост;
10. провежда информационна политика, га­
рантираща откритост и достъпност на дейността 
на ръководената от него администрация;
11. ръководи областния съвет за развитие;
12. организира разработването на областната 
стратегия за развитие;
13. внася проекта на областната стратегия 
за развитие за обсъждане и съгласуване в ре­
гионалния съвет за развитие и за приемане от 
областния съвет за развитие;
14. ръководи регионалния съвет за развитие 
при условията и по реда на чл. 18, ал. 3 от 
Закона за регионалното развитие;
15. отговаря за организационно-техническата 
подготовка на избори за държавни и местни 
органи на властта и за членове на Европейския 
парламент от Република България на терито­
рията на областта;
16. осъществява подготовката на икономи­
ката и населението в областта за отбрана и 
организира изпълнението на задачите, свърза­
ни с отбраната, в съответствие със Закона за 
отбраната и въоръжените сили на Република 
България;
17. ръководи областния съвет по сигурност;
18. осъществява управлението на В и К 
системите като представител на държавата в 
асоциацията по В и К при условията и по реда, 
определени със Закона за водите; 
19. отговаря за опазването на обществения 
ред в рамките на предоставените му със закон 
правомощия;
20. организира и ръководи дейностите по 
защита на населението, културните и материал­
ните ценности и околната среда при бедствия;
21. изпълнява правомощията по чл. 7а от 
Наредбата за граничните контролно-пропуска­
телни пунктове;
22. утвърждава областните транспортни 
схеми;
23. осъществява международните контакти 
на областта на регионално ниво;
24. утвърждава длъжностното разписание 
на областната администрация и длъжностни­
те характеристики на длъжностите, които са 
му непосредствено подчинени, и на главния 
секретар;
25. отговаря за осъществяването на финансо­
вото управление и контрол във всички ръково­
дени от него програми, дейности и процеси при 
спазване на принципите за законосъобразност, 
добро финансово управление и прозрачност;
26. издава наказателни постановления за 
налагане на административни наказания в 
предвидените от закон или друг нормативен 
акт случаи;
27. осъществява правомощия на орган по 
назначаване на държавните служители по За­
кона за държавния служител и правомощия на 
работодател по трудовите правоотношения по 
Кодекса на труда;
28. командирова, при изрично упълномо­
щаване, със заповед заместник областните 
управители в страната и в чужбина;
29. командирова със заповед държавните 
служители и работещите по трудово правоотно­
шение в областната администрация в страната 
и в чужбина;
30. утвърждава образец на печат на област­
ния управител, който е с кръгла форма, както 
и щемпели за служебни цели;
31. утвърждава вътрешните правила за обо­
рот на електронни документи и документи на 
хартиен носител, съответстващи на спецификата 
и особеностите на дейността на областната 
администрация;
32. осигурява разработването и внедряването 
на административна информационна система 
(АИС) в областната администрация;
33. осъществява и други правомощия, възло­
жени му със закон или с акт на Министерския 
съвет;
34. създава и ръководи съвети и комисии в 
изпълнение и на други функции, възложени му 
със закон или с акт на Министерския съвет.“
2. Създава се нова ал. 2:
„(2) При осъществяването на своите право­
мощия областният управител може да създава 
обществени съвети и комисии като консултатив­
ни звена, както и работни групи за решаване 
на конкретни задачи.“
3. Досегашната ал. 2 става ал. 3.
§ 4. В чл. 7а се правят следните изменения 
и допълнения:
1. В ал. 3:
а) създава се нова т. 2: